《同行．這一年》ERB學員故事短片第四集

螢幕蓋字：《同行．這一年》最後一集

Justin、Melo及Yoyo示意大家跟著他們向前行，打開大門後，進入一個種植了樹木的地方。

螢幕蓋字：一起前行 一起成長

螢幕蓋字：ERB學員 Justin

螢幕蓋字：ERB學員 Melo

螢幕蓋字：ERB學員 Yoyo

Justin、Melo及Yoyo於樹屋旁遊走。Justin說︰「由一個好煩囂嘅都市，嚟一個好新鮮嘅一個地方。」Melo說︰「日晒雨淋㗎喎，呢個地方係會有一啲挑戰俾我哋㗎喎。」Yoyo說︰「樹木、植物呀，我覺得似係關成長grow up嘅意思喺裡面。」

畫面見到Justin、Katti、Melo及Yoyo拿著植物拍攝造型照。期間，4人手持自己的人像插畫，Melo說︰「唔知點形容個心情呀」，Katti讚賞︰「好有意思」，Justin笑說︰「睇多陣原來又真係好似樣」。

螢幕蓋字：一年前

螢幕蓋字：一年後

畫面分別見到一年前及一年後的Justin、Yoyo、Melo 及Katti。

螢幕蓋字：4位ERB學員 開展新一頁

畫面見到Justin在船上轉身說︰「把握到呢個機會囉」，Yoyo手持畫筆說︰「少少嘅成長嘅感覺呀」，Melo在碼頭說︰「知道自己行嘅路係點樣」，Katti望看前方說︰「變係必須嘅」。

螢幕蓋字：《同行．這一年》第四集

Melo、Yoyo、Katti及Justin坐在沙發上，笑著擺出不同姿勢。然後，畫面展示4人合照。

螢幕蓋字：一年前，Justin的話…

Justin說︰「餐廳可以愈做愈好同埋擴充囉，4個partners一齊可以繼續做，係呀，一齊就ok㗎喇！」期間，畫面展示Justin的餐廳及4位partners的相片。

螢幕蓋字：Justin 江卓衡 34歲

螢幕蓋字：開設咖啡店及西餐廳

螢幕蓋字：ERB咖啡調製員基礎證書畢業學員

畫面見到一年後的Justin，他說︰「呢一年裡面我好好彩啦，咁同4個partners都夾到啦，可以搵到一間比較大少少嘅舖位，擴充到一間大少少嘅餐廳。係會好辛苦嘅，初初因為大舖同埋唔適應呀，個情緒管理係改變得好多嘅，唔到你做嗰陣時，你都唔會知道。好彩有班partners會一路踢住你呀，提點住你呀，喂，你呢啲要去咁樣做呀，互相支持囉，我哋提點吓佢，佢又提點吓我哋咁樣。」期間，畫面展示Justin新舖裝修及開張的片段。Justin續說︰「打功夫一樣㗎咋，你個根基好緊要。我喺ERB就係學到一啲好基礎嘅嘢，打好咗自己嘅根基，出到去千種變化，可能有客催你呀，同事同你講嘢嘅時候，可能你都...突然間會打亂咗你，咁你又要去重新去部署過所有嘢嘅時候，你就要諗番，初初係點樣去一步一步，一個step一個step咁樣去做，咁先會令到自己順番囉。」期間，畫面展示Justin調製飲品的片段。Justin接著說︰「我唔知我做嘅嘢係唔係真係好成熟，得到班客嘅讚賞，其實我嘅滿足感已經好大，有股力量去繼續run呢間餐廳。」

螢幕蓋字：堅持信念 成就未來

畫面見到Justin遊走於樹屋間。

螢幕蓋字：一年前，Yoyo的話…

Yoyo說︰「繼續努力去run我嗰啲page呀，作品可以多啲人知啦，多啲人知道自己係畫嘢嘅。」期間，畫面展示Yoyo的作品。

螢幕蓋字：Yoyo 梁倬瑤 29歲

螢幕蓋字：設計師

螢幕蓋字：ERB繪本及漫畫助理基礎證書畢業學員

畫面見到一年後的Yoyo，她說︰「如果係Facebook、IG方面keep住有出啲posts呀，嗰期大家會有啲共鳴，跟住share咗出去，令到啲人多咗，留意咗我嘅作品。的確係幸運地得到有啲機構呀，或者係一啲公司去direct message我話，有冇機會合作呀咁樣。有啲鍾意嘅劇集，可能畫一啲類似sticker呀之類嘅嘢。然後又引申咗另一啲嘢，就係有啲電影公司搵我合作，嗰吓係好興奮嘅，因為好似...我冇諗過可以。咦？點解會突然間俾人見到，佢哋又鍾意我嘅作品，去搵我去合作，嗰吓我覺得係成件事好magic㗎！即係有咁樣嘅一個機會，俾我去試吓更多嘅可能性。所以有啲人真係會睇咗個媒體訪問，然後，跟住follow咗我個page嘅。」期間，畫面展示Yoyo為機構、劇集、電影創作的作品，以及媒體訪問的相片。Yoyo續說︰「我畫嘅嘢通常都係潤吓我阿爸阿媽呀，講吓我自己屋企嘅生活狀況呀，或者有啲朋友嘅痴線嘢呀，咩都有啲。以前喺ERB學過嘅一啲漫畫嘅技巧呀，點樣可以present件事好啲，或者點樣突出自己，其實某程度上，我都應用咗佢教嘅(呢一樣)技能，投放咗落自己嘅social media。我希望follow咗我嘅朋友，希望佢見到我嘅作品會開心啲。」期間，畫面展示Yoyo的作品。

螢幕蓋字：發揮創意 傳遞快樂

畫面見到Yoyo遊走於樹屋間。

螢幕蓋字：一年前，Melo的話…

Melo說︰「開始實行呢個嘅教練之路，裝備自己，我要考埋surfski同埋潛水教練。」期間，畫面展示Melo的生活照及修讀ERB課程時的課堂相片。

螢幕蓋字：Melo 盧俊謙 29歲

螢幕蓋字：開設歷奇活動╱戶外訓練公司

螢幕蓋字︰ERB歷奇活動助理基礎證書畢業學員

畫面見到一年後的Melo，他說︰「咁好可惜，兩件事我都做唔到，我係咪咩都翹埋手唔去做，等疫情過呢，諗咗好耐，諗咗好耐，諗咗好耐。喺ERB入面，好多位歷奇嘅導師啦，佢哋俾咗句說話我就係，入門需引路，心法各自修。我係咪淨係想做一個教練呢？定係我係想做一個感染到人嘅人呢？咁我可唔可以成立間公司出嚟，我可以由呢個方向去出發。呢段時間struggle咗好耐，呀，我做唔做到㗎？好好彩嘅就係有一班朋友仔，佢哋見我有啲迷惘嘅時候，就嗌咗我，行一次麥理浩徑啦，佢哋一路同我講，其實你條路就好似前面咁，可能係好多座山喺前面，我哋行嘅路並唔係4日3夜咁短囉。」期間，畫面展示Melo與朋友行山時的相片。Melo續說︰「行完麥理浩徑嘅時候，抖番兩三日，就開始認真，我要開始plan我自己嘅公司係點樣去做喇。咁我自己嘅公司主要圍繞住做親子嘅活動，我希望用我嘅身份、我嘅角色，可以帶到俾佢哋，我哋可以一齊玩得好開心，可以了解小朋友多啲，小朋友亦都可以了解嗲吔媽咪多啲嘅時候，本住呢啲初心，我做啦呢件事。營運自己間公司嘅時候，苦與樂真係多不勝數，每一次對住部電腦嘅時候就…嘩，好頭痛呀，但係出到去見到佢哋，一家人玩得好開心，笑得好開心嘅時候，我就覺得，原來做呢啲嘢，我辛苦係值得嘅。」期間，畫面展示Melo帶領親子活動時的相片。

螢幕蓋字：無懼困難 開展新步

畫面見到Melo遊走於樹屋間。

螢幕蓋字：一年前，未知的種子…

Justin說︰「可能係...我哋將來都係未知之數，而呢粒種子，我哋都係唔知佢係咩嘢嚟」，Yoyo接著說︰「好似有個surprise咁樣」，Katti說︰「用好期待嘅心去睇將來嘅嘢囉」，Melo說︰「我哋放嘅心機愈多，咁佢成長嘅機會愈大」。

螢幕蓋字：一年後，種子的成長…

畫面見到Yoyo、Justin及Melo手持工具，Yoyo說︰「掘咗啲泥先，攞晒過去先。」畫面轉到3人掘鬆泥土。Yoyo說︰「好喇，我哋已經過咗一年，經歷咗嘅嘢，就等如棵植物慢慢長大，移植返去一個大自然嘅環境，令佢繼續成長嘅意思。」Justin說︰「有人去養育咗我哋喇，之後我哋就要自己獨立，自己發展，自己成長喇。」Melo接著說︰「等佢接受啲風雨，接受一啲唔同嘅挑戰，希望佢可以一路成長落去。」然後，畫面見到3人將植物移到泥土中，Yoyo說︰「掙少少啫」，Melo說︰「反轉之後凌空接番住佢」，導演說︰「接住個頭，係」，Yoyo開心地說︰「呀，出咗世喇，乖乖哋喇」。畫面見到3人加入泥土，Melo說︰「我哋分工合作」，演導問︰「Justin 你嗰盆呢？」並把種子遞給他，Justin回答︰「我嗰盆...屋企實在太大風喇，佢已經吹冧咗喇，咁但係唔緊要嘅，再迎接一個新嘅生命，快高長大，繼續成長。」畫面轉到Justin將種子放入泥土中。Melo及Yoyo安慰Justin，Melo搭著Justin的膊頭說︰「所有嘢都會過去，有我哋喺度」，Justin回答︰「多謝你」，Yoyo接著說︰「今次一定會長大㗎喇」。畫面見到3人笑著並手疊手，示意加油，然後Justin將「春夏秋冬」的名牌插入泥土中。

螢幕蓋字：Katti 蔣素珍 55歲

螢幕蓋字：品質管理經理(畢業後入職物業管理業，其後轉職為品質管理經理)

螢幕蓋字︰ERB物業設施管理基礎證書畢業學員

畫面見到Katti手持花盤說︰「我呢個阿春呢就，瞓緊覺嘅，因為每個人有每個人唔同嘅遭遇㗎嘛，如果全部都咁平坦嘅，全部都話一種就得嘅，咁呢個世界咪冇色彩？」Katti接著說︰「我而家讀緊呢就係物業管理嘅資歷架構4(課程)，延伸啦，繼續完成呢個課程。同行一年，我哋個方向係好清晰嘅，大家一齊咁樣行落去，我覺得係一件幾好嘅事囉，唔係淨係我自己一個囉，我感染到我自己永遠都係18歲。」

螢幕蓋字：一年洗禮Go 挑戰自己 迎向未來

畫面見到Yoyo、Justin及Melo拍手及赤著腳，導演說︰「記住一桶水會喺邊度呢？其他嗰啲又係啲咩呢？嚟緊會開估，咁一沖咗落嚟乜嘢都好，講出心裡面幫自己打氣嘅一句說話。」期間，畫面見到「A」、「B」及「C」3個桶。

畫面見到Yoyo接受挑戰，她說︰「喂，好大心理壓力呀呢個，一年洗禮Go。」畫面見到工作人員將彩紙倒向Yoyo，然後她笑著說︰「一定得嘅！冇喇，我諗唔到喇。」

畫面見到Justin接受挑戰，他說︰「水應該有水聲，冇水聲應該唔係我，一年洗禮Go。」畫面見到Justin高舉雙手，工作人員將水倒向Justin，他握著拳頭說︰「Justin頂住！撐住！加油！」然後，他指著Melo說︰「到我隔嚟嗰個喇」，Melo回答︰「完喇，有水啦嘛」。

畫面轉到Melo接受挑戰，他合著眼說︰「一年洗禮Go」，工作人員將水倒向Melo，他濕著身走向工作人員說︰「說好的一桶水呢？」然後，他說︰「Melo，所有嘅難關你都可以過到嘅，冇嘢難得到你，Go！」導演開心地說︰「Yes」，Melo笑著說︰「我都話唔會得一桶㗎啦」，工作人員回答︰「一桶分開咗兩桶用，係一桶嘅。」現場充滿歡笑聲。

畫面見到Justin、Yoyo及Melo奔跑出來，3人搭著膊頭大笑。

螢幕蓋字：給自己的話…

導演分別問Justin、Yoyo及Melo，「你有冇啲嘢想同啱啱嗰一年嘅Justin講？」、「一年前嘅Yoyo講？」及「一年前嗰個Melo，你會同佢講咩？」

螢幕蓋字：思考中…

畫面見到Justin、Yoyo及Melo正在思考導演的問題。Justin說︰「你將來可能會好犀利㗎，唔知有幾犀利，但係點都會有啲成就，講到你自己嘅經歷，總知俾心機啦！」期間，畫面展示Justin高舉雙手接受「一年洗禮Go」挑戰的片段。Yoyo說︰「時間唔等人，可能有個機會，過咗去就會冇，做咗先嘅話，反而嗰個世界會更大，呢個就係我而家嘅諗法喇。」期間，畫面展示Yoyo笑著接受「一年洗禮Go」挑戰的片段。Melo說︰「如果真係諗唔到嘢嘅時候，嘗試搵吓唔同嘅人去俾意見你，原來條路唔係自己一個人行，有好多好多人陪你行緊，而你敢唔敢去行，呢個係靠你自己去，主動去踏出第一步。」期間，畫面展示Melo接受「一年洗禮Go」挑戰的片段。

螢幕蓋字：一起成長 一起進步

畫面見到Yoyo、Justin及Melo踏步向前行，然後3人在沙灘上，望著夕陽高舉雙手。

螢幕蓋字：《同行．這一年》

畫面見到Yoyo、Justin、Katti及Melo笑著，並坐在沙發上。

螢幕蓋字：僱員再培訓局局徽

ERB熱線182 182

[www.erb.org](http://www.erb.org)

“My ERB” Facebook專頁

“蔣知識 Captain K” Instagram